REPUBLIKA SRBIJA

NARODNA SKUPŠTINA

Odbor za zaštitu životne sredine

20. septembar 2012. godine

B e o g r a d

PREDSEDNIK NARODNE SKUPŠTINE

 Na osnovu člana 157. stav 6. i 161. stav 1. Poslovnika Narodne skupštine („Službeni glasnik RS“, broj 20/12 – prečišćen tekst), Odbor za zaštitu životne sredine podnosi na PREDLOG ZAKONA O IZMENAMA ZAKONA O HEMIKALIJAMA sledeći amandman:

AMANDMAN

Posle člana 15. dodaju se novi članovi 15a i 15b koji glase:

„Član 15a

Prava i obaveze Agencije za hemikalije, osnovane Odlukom o osnivanju Agencije za hemikalije („Službeni glasnik RS”, broj 78/09), kao i zaposlene, predmete, opremu, sredstva za rad, arhivsku građu i registraturski materijal kome nije istekao rok čuvanja, preuzima Ministarstvo energetike, razvoja i zaštite životne sredine za vršenje nadležnosti u oblasti upravljanja hemikalijama i biocidnim proizvodima, sa stanjem na dan stupanja na snagu ovog zakona.

Član 15b

Agencija za hemikalije prestaje sa radom danom stupanja na snagu ovog zakona”.

O b r a z l o ž e nj e

Amandman se predlaže iz razloga celishodnosti da se zakonom uredi i obezbedi kontinuitet u vršenju poslova iz delokruga Agencije za hemikalije, preuzimanjem prava i obaveza, zaposlenih, predmeta, opreme, sredstava za rad i arhivske građe i registraturskog materijala kome nije istekao rok čuvanja sa stanjem na dan stupanja na snagu ovog zakona.

PREDSEDNIK ODBORA

Milica Vojić Marković